dh-unibe/image-text_koenigsfelden-charters-post-1500 huggingface dataset:
Königsfelden
346 .
Staatsarchiv
AARGAU
Luttfang xv stuck j
Lùpff₎
erkoùfft₎ die fròwen
umb xv marck silbers
1369 .
ùber des vō Stein
pfant ✳
v
Lùpphang
K
D ✳ 25 ✳
Ich, Ortolf vō Stein, ritter, tuͦn kunt un̄ fer giche offenlich mit disem brief, das
ich enpfangen habe vō den erwirdigen, geischlichen vrowē des conventes ze Chuͦngsvelt, Sant Claren ordens, gelegen in Costentzer bistuͦme, fùnftzechen march silbˀs
umb das pfant, funftzechen stuk geltes, dù selben stuke da fersetzet hatte unser
genediger hˀre, hˀtzog Lùpolt, Ruͤdolf vō Ruͤdiswile umb sinen dienst un̄ mich an
gevallen sint vō erbes wegen. dù selben funftzechen stuk gelegen sint ze Lupfang
un̄ in dem Eigen, als der haͧbt brief seit. un̄ dis ze einem urkunde un̄ waren
gezùgnesse, sa hab ich disen brief besigelt mit minem eigennen ingesigel, der
geben ist an sant Agnesen tag, do man zalt vō gottes gebùrte dritzechenhundert
jar, dar nach in dem nùn un̄ sectzigosten jar.